ועדת הכספים, כנסת 20, פרוטוקול מספר 988, 2018-03-08 10:16

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: אני מבקש לומר כמה דברים.

משה גפני: אני רוצה לדווח על הוועדה המשותפת לוועדת החוקה וועדת הכספים לשימוש במזומן.

משה גפני: אני השתתפתי בחלק מהדיונים ואני חושב שהחוק הוא מורכב מאוד ובעייתי מאוד אבל מאוד ביקשו ממני שאני לא אמנע מלאשר את החוק הזה.

משה גפני: באוצר טוענים שמדובר על הכנסה של חצי מיליארד שקלים.

משה גפני: אני לא בטוח באמירה הזאת.

משה גפני: אני לא יודע איך פתאום מתקציב כזה מוציאים חצי מיליארד שקלים אבל הם ביקשו ממני ואני גם הודעתי אתמול שאם יקיימו אתי דיון לגבי פרטים שונים, אני לא אמנע מלאשר את החוק.

משה גפני: אני יכול למנוע את אישור החוק ואתם מכירים את הדרך, במיוחד כאשר מדובר על משהו מורכב.

משה גפני: הראה לי אתמול חבר הכנסת מיקי לוי שהיה כתוב באחד העיתונים שאני עיכבתי את החוק הזה שנתיים, דבר שהוא לחלוטין לא נכון.

משה גפני: הוא בכלל לא היה כאן אלא היה בוועדת החוקה.

משה גפני: אמר אתמול ניסן סלומינסקי, יושב ראש ועדת החוקה, שהוא עיכב את החוק הזה כי צריך מכשירים וכלים כדי שאנשים לא ישתמשו במזומן, שיהיו להם אפשרויות להשתמש בזה והוא עיכב את זה במשך שנתיים.

משה גפני: כנראה שלזרוק עלי ולומר שאני מעכב דברים, זה דבר קל.

משה גפני: אגב, אני רוצה לומר שאמרו לי בוועדה שאם לא יהיה התקציב הזה, שלפי דעתי זה לא תקציב אבל לא משנה, שר האוצר אמר שבליל הסדר לא יהיה שר אוצר.

משה גפני: אמרתי, אז לא יהיה.

דוד אמסלם: על מה?

דוד אמסלם: על הסעיף הזה?

משה גפני: על הסעיף של המזומן.

משה גפני: אתם מכירים אותי.

משה גפני: אמרתי: אז לא יהיה.

משה גפני: מזה נהיו כותרות בעיתונים שאני החלטתי שאנחנו הולכים לבחירות.

משה גפני: אני נגד ללכת לבחירות.

משה גפני: לא אמרתי את זה על שר האוצר.

משה גפני: פשוט סתם אמירה.

מיקי רוזנטל: מי התם כאן ומי הוא זה שלא יודע לשאול בסיפור הזה?

משה גפני: כמו שאני אומר כאן בוועדה, אמרתי שם.

משה גפני: אמרו לי שלא יהיה שר אוצר בליל הסדר.

משה גפני: אמרתי, אז לא יהיה.

מוסי רז: שלוש שעות לא יהיה שר אוצר.

דוד אמסלם: טוב שלא האשימו אותך בכך שאמרת שלא יהיה ליל הסדר.

משה גפני: אני רוצה להבהיר כאן בוועדת הבית שלי שהאמירה הזאת איננה אמירה ואין מאחוריה ולא כלום.

משה גפני: לא דיברתי על שר האוצר אלא דיברתי על החוק של השימוש במזומן.

משה גפני: אני לא מעוניין בבחירות.

משה גפני: אני לא חושב שזאת טובת המדינה ואני לא חושב שזה טובת מישהו במצב הזה ללכת לבחירות אבל אם לא תהיה ברירה, נלך לבחירות.

משה גפני: ודאי לא בגלל שימוש במזומן או בגלל דברים מהסוג הזה.

מיקי רוזנטל: זה כבר נהיה זאב זאב.

מיקי רוזנטל: אין בחירות.

משה גפני: אני לא יודע.

משה גפני: אין לי מושג.

משה גפני: לא זאת הייתה הכוונה.

משה גפני: אני רוצה לומר דבר נוסף לגבי הנושא של השימוש במזומן היות ומדובר בוועדה משותפת.

משה גפני: לא סיכמנו.

משה גפני: יש דברים שצריך ללבן אבל יש כמה דברים שאני ביקשתי, וזה גם נעשה.

משה גפני: הסכום שיהיה מותר להשתמש במזומן, לא יהיה 8,000 שקלים אלא יהיה 11,000 שקלים.

משה גפני: פרטיים, לא יהיה 25,000 שקלים אלא יהיה 50,000 שקלים.

משה גפני: ההתארגנות תהיה מה-1 בינואר 2019.

משה גפני: ההסתגלות עד ה-1 בספטמבר 2019.

משה גפני: אמרו לי אנשי יריב לוין שר התיירות שהשימוש במזומן יהווה פגיעה בתיירות, ולכן בתיירות יש החרגה.

משה גפני: הסכום יהיה 55,000 שקלים פטור שזה בעצם פי חמש מאשר ברגיל.

דוד אמסלם: הדיון עכשיו הוא על החוק הזה?

משה גפני: לא.

משה גפני: אני רק מדווח.

דוד אמסלם: זה סוג של מסיבת עיתונאים.

משה גפני: אני רוצה לומר לך משהו.

משה גפני: ברוב מוחלט של המקרים האופוזיציה והקואליציה משתפות כאן פעולה.

משה גפני: למשל, אתמול אישרנו את ועדת הבחירות המרכזית, ישבו כאן ארבעה חברים – אני ושלושה חברים מהאופוזיציה – אחד שמאלני, אחד ערבי ואחד, איך להגדיר?

משה גפני: מרכזי.

מוסי רז: נשארו שמאלנים?

קריאה: איפה ימין?

מיקי רוזנטל: לא היה.

מיקי רוזנטל: אתם לא באים לדיונים.

משה גפני: אני עושה כל מאמץ על מנת להגיע להסכמות.

משה גפני: אנחנו סיכמנו שתהיה ועדה משותפת לגבי הסעיף הזה.

משה גפני: זה לא סעיף פשוט.

משה גפני: אתה תדע שאתה תקבל אחרי שהחוק הזה יעבור הרבה תלונות.

משה גפני: זה לא דבר פשוט.

משה גפני: יש קשישים שמוציאים כסף מבנק הדואר, את הביטוח הלאומי שלהם ומחלקים אותו או לילדים או לנכדים וזה מזומן.

משה גפני: הם לא ילכו לחפש מכשירים וכל הדברים האלה.

משה גפני: עם העניין הזה יש בעיות.

משה גפני: יש פרטים נוספים, גם לגבי צ'קים שהסבה אחת מותרת, מפוקחים אלה שתי הסבות, אתה מעביר צ'ק כשעל הצ'ק לא כתוב שם של מי שמקבל אותו.

משה גפני: בקיצור, זאת רשימה של דברים שבסופו של דבר הם הודיעו לי אתמול בלילה שהם מסכימים ועדיין אני צריך תשובות על עוד כמה דברים.

דוד אמסלם: אם כבר העלית את הנושא, אני העליתי סוגיה.

דוד אמסלם: ביהודה ושומרון למשל, הערבים שעובדים בישובים, הם עובדים על בסיס מזומן.

דוד אמסלם: הרי שם אין לו בנק ובדרך כלל בסוף השבוע הם באים לבקש ממך כמה שקלים.

דוד אמסלם: אני מספר לך מה קורה בישובים.

עמר בר-לב: החוק הישראלי לא חל שם.

משה גפני: אתה מעלה נושא נכון.

דוד אמסלם: אני גר במעלה אדומים, שיפצתי את הבית שלי, הזמנתי כמה פועלים שיעבדו, בדרך כלל אתה משלם להם על בסיס יומי.

דוד אמסלם: אז אתה צריך אחרי כן לרוץ ולומר שהזמנת שיפוצניק?

משה גפני: כרגע כן.

דוד אמסלם: זה נשמע הגיוני?

משה גפני: לא נשמע הגיוני.

משה גפני: היו לי הרבה דברים דומים לנושא הזה.

משה גפני: זה לא פשוט.

משה גפני: הם זימנו ישיבה לשעה 1:30 ונראה אם תהיינה הסכמות.

משה גפני: אני אעלה את העניין הזה.

דוד אמסלם: לא יעלה על הדעת שכל אחד שמחתן את הבת שלו יתחיל לרוץ אחרי - - -

משה גפני: כן, אבל הם מיד מאשימים אותי בעיתונים שאני דואג לחרדים.

דוד אמסלם: אתה לא צריך להתנצל.

דוד אמסלם: אנחנו מחוקקים כאן חוקים.

עמר בר-לב: אתה לא דואג לחרדים?

דוד אמסלם: בסוף יאשימו אותך שאתה דואג קצת לאזרחים, אבל בוא תתקדם.

משה גפני: אני עובר לסדר היום.

משה גפני: אנחנו מתחילים בשינויים בתקציב לשנת 2018.

משה גפני: אני רואה שנמצאים כאן נציגי המוכר שאינו רשמי.

משה גפני: היה לי סיכום אתם אתמול, לאחר הדיון שהתקיים כאן, שהמוכר שאינו רשמי יקבל בהתאם למה שהיה ב-2012.

משה גפני: הם הביאו את הכסף לעניין.

משה גפני: צריך לשנות את התקנות.

משה גפני: אני לא תופס את שר החינוך.

משה גפני: על כל פנים, הדיון היום לא יסתיים עד שלא יהיה סיכום מוחלט של הנושא של המוכר שאינו רשמי ואז תוכלו להוציא הודעה מי סידר את העניין הזה, בנט סידר, משרד האוצר סידר, משרד החינוך סידר.

משה גפני: בסדר, אבל זה היום זה יסודר.

משה גפני: אתם יכולים כבר להתחיל להוציא הודעות שמי שסידר את זה, זה מישהו אחר ולא אני.

משה גפני: למה אתם צוחקים?

משה גפני: אמרתי משהו מצחיק?

דוד אמסלם: נכנסנו לחוק או עדיין אנחנו במסיבת העיתונאים?

דוד אמסלם: אתה רוצה לעשות דיון ובסוף הצבעה על הכול?

משה גפני: לא.

משה גפני: יכול להיות שיהיו דברים שלא נגיע להסכמות ונצטרך לדחות את ההצבעה, אבל הכול צריך להיסגר היום.

משה גפני: פנייה מספר 20203, העודף של החינוך.

שאול קירשנבאום: רפרנט חינוך, אגף התקציבים.

שאול קירשנבאום: הבקשה נועדה להעברת סכום של 2,226,710 אלפי שקלים, עודפים מחויבים משנת 2017 לשנת 2018.

שאול קירשנבאום: מכיוון שמשרד החינוך פועל לפי שנות לימוד, מרבית ההתקשרויות הן לשנות לימוד ולכן כל שנה צריך להעביר שני שליש מההתקשרויות האלה מ-2017 ל-2018.

עודד פורר: התקציב של בית הספר של החגים תלוי בעניין הזה?

שאול קירשנבאום: לא.

שאול קירשנבאום: זו הפנייה השנייה.

עודד פורר: במה תלוי תקציב בית הספר של החגים?

שאול קירשנבאום: זה בפנייה הבאה.

שאול קירשנבאום: מהרזרבה.

שגית אפיק: אתה מתכוון מתקציב התאמות.

שאול קירשנבאום: כן.

שאול קירשנבאום: תקציב התאמות.

משה גפני: רכז האופוזיציה, אתם מתנגדים?

מיקי רוזנטל: כן.

מיקי רוזנטל: אנחנו מתנגדים.

מיקי לוי: הסיבוב שמסובבים לנו את הראש עם ההעברות ועם העודפים פרץ את כל הגבולות.

משה גפני: אני דרשתי.

משה גפני: ההעברות יהיו יחד עם ההתאמות.

משה גפני: אנחנו נדבר על ההתאמות.

עמר בר-לב: אלה הכול דברים היקפיים.

שאול קירשנבאום: אני אשמח להסביר במה מדובר.

שאול קירשנבאום: כל ההתקשרויות, כולל תכניות לימוד של משרד החינוך, אם בצהרונים, הזנה, תכניות אחר הצהרים כמו קרב וכדומה, כולם פועלים לפי שנות לימוד.

שאול קירשנבאום: הם מתקשרים בסוף אוגוסט לשנה שלמה וממילא שני שליש מהתקציב עוברים לשנה הבאה.

שאול קירשנבאום: כמעט כל התקציב, אני מדבר על תכניות לימוד, אין למשרד החינוך תקציב בהיקף כזה בטיפול שוטף, אלה תכניות לימוד.

שגית אפיק: למה רק עכשיו?

מיקי לוי: למה רק עכשיו?

מיקי לוי: זו השאלה.

שאול קירשנבאום: ההתקשרות נעשית במשך שנת לימודים, באוגוסט 2017.

עמר בר-לב: ולמה צריך את זה?

עמר בר-לב: בתקציב הבסיסי לא היה תשלום לדובר משרד החינוך?

עמר בר-לב: למה צריך להגדיל את זה?

עמר בר-לב: לא הייתה בקרה ליישום דברים כאלה ואחרים?

משה גפני: תנו להסביר.

עמר בר-לב: אני מחדד את השאלה.

שגית אפיק: שיסביר למה רק עכשיו זה מגיע.

דוד מזרחי: מנהל אגף תקציבים במשרד החינוך.

דוד מזרחי: אני רוצה להסביר נקודה בנוגע לעודפים המחויבים.

דוד מזרחי: אגב, הסברנו על כך ונתנו על כך דין וחשבון באריכות גם במסגרת בדיקה שהייתה אצל מבקר המדינה.

משה גפני: רגע.

משה גפני: אני מבקש מהתחלה.

משה גפני: אני רוצה להבין כי יש לי כמה שאלות בעניין הזה.

משה גפני: אני אצביע בעד כי ביום חמישי סיכמתי שאני בקואליציה.

מיקי לוי: כל היום.

משה גפני: לא יודע.

משה גפני: נמתין לראות.

משה גפני: אנחנו עכשיו בחודש מארס.

משה גפני: איך מגיעים עכשיו עודפים?

משה גפני: למה לא הגיעו בזמן?

משה גפני: למה רק עכשיו מגיעים העודפים?

שאול קירשנבאום: השאלה היא מדוע זה לא הגיע בינואר או בפברואר?

משה גפני: לא.

משה גפני: למה זה לא הגיע בדצמבר?

משה גפני: לא יודע מתי.

שגית אפיק: אלה עודפי םמ-2017 ל-2018.

מיקי רוזנטל: יש מועד בחוק.

משה גפני: למה הם אומרים שזה נסגר בדצמבר?

משה גפני: זה באמת לא משנה.

עודד פורר: אני יכול להרחיב את שאלתך?

משה גפני: בבקשה.

עודד פורר: כמה זמן מהרגע שהעביר המשרד את הבקשה להעביר את העודפים, נמצאה על שולחנו של הממונה על התקציבים?

עודד פורר: ואחר כך השאלה היא מתי היא הועברה לכאן.

משה גפני: זה הגיע השבוע.

דוד מזרחי: אני רוצה להסביר.

דוד מזרחי: מתוך כלל תקציב משרד החינוך, אנחנו מדברים כרגע על תקציבים שמיועדים לשתי מטרות עיקריות: או רכישת שירותים או הקצבות לרשויות מקומיות.

דוד מזרחי: מתחת השמות הטכניים האלו מסתתרות פעילויות לילדים, ארוחה יומית לילדים, פעילות לנוער בסיכון, תכנית קרב וכולי וכולי.

דוד מזרחי: כאשר משרד החינוך מתקשר עם זכיין, לדוגמה, נניח עם החברה למתנ"סים, מתקשר עם החברה למתנ"סים בחודש אוגוסט, על פעילות לכל שנת הלימודים.

מיקי לוי: כל מה שאתה מסביר, אנחנו מקבלים את זה.

מיקי רוזנטל: אנחנו שאלנו שאלה אחת.

משה גפני: בסדר.

משה גפני: גם אני שאלתי.

משה גפני: אני רוצה שהוא יסביר עד הסוף.

משה גפני: אני מקווה שהוא הבין את השאלה.

מיקי לוי: הפעילויות הן מבורכות.

משה גפני: זה שהוא עונה באריכות, זה בסדר כי בינתיים מגייסים חברי קואליציה.

מיקי רוזנטל: אנחנו עוזרים לקואליציה.

משה גפני: מה שנכון נכון.

דוד מזרחי: שנת הלימודים מתחילה בחודש ספטמבר והיא מסתיימת בסוף חודש יוני שנה לאחר מכן.

דוד מזרחי: כאשר אנחנו חותמים על התקשרות עם החברה למתנ"סים לפעולה הספציפית הזאת, ההתקשרות שנרשמת היא על כל הסכום עבור כל שנת הלימודים וזה מה שמחויב בספרים של המדינה.

דוד מזרחי: התשלום המזומן עבור החברה למתנ"סים בדוגמה הספציפית הזאת הוא עבור החודשים ספטמבר עד דצמבר ויתרת הסכום שמיועדת לשנת הלימודים הבאה עוברת תחת המנגנון הזה שנקרא עודפים מחויבים.

מיקי רוזנטל: אתה מדבר על סעף 204-601 בו יש עזרה לילדים וכולי.

דוד מזרחי: אני מדבר על כלל התכניות.

מיקי רוזנטל: ב-204-002 יש דברים מינהליים.

מיקי רוזנטל: כולם מינהליים – דוברות, בקרה, טיפול בפרס ישראל, מחקרים, סטטיסטיקה.

מיקי רוזנטל: אלה הכול דברים שלא קשורים לשנת הלימודים.

רועי פולקמן: כתוב לך.

רועי פולקמן: טיולים שנתיים.

רועי פולקמן: רשות מדידה.

מיקי רוזנטל: מה זה שייך לעזרה בלימודים?

דוד מזרחי: יש חמש סיבות עיקריות לעודפים המחויבים.

דוד מזרחי: זה לא דבר שייחודי למשרד החינוך.

דוד מזרחי: הסיבה המרכזית היא תכניות שחוצות יותר משנת לימודים אחת, בין אם מדובר במקרים רב שנתיים, בין אם מדובר בהתקשרות רב שנתית עם ספקים.

דוד מזרחי: סיבה שנייה היא דוחות ביצוע.

דוד מזרחי: אני מתקשר עם ספק, נניח אני חותם על התקשרות בחודש פברואר עד חודש מארס, התשלום בסופו של דבר בפועל במזומן לספק, ניקח חוק ארוחה יומית שהוא דוגמה קלאסית, הוא רק אחרי שחשבות משרד החינוך – בכל משרד נמצא חשב של משרד האוצר – חותמת על דוח הביצוע.

דוד מזרחי: אז התשלום עובר לספק במזומן.

דוד מזרחי: עד אז זאת התחייבות שנרשמת בספרים.

דוד מזרחי: כאשר מגיעים ל-31 בדצמבר, כל דוח ביצוע שלא נחתם, מאחר ודוחות הביצוע לא קיבלו אישור, הכסף בעצם חונה באגף התקציבים כחודש מחויב, עד שהחשבות של המשרד, של משרד האוצר, מסיימת לעבור על דוחות ביצוע.

דוד מזרחי: רק הדבר הזה, סדר גודל של 10 אחוזים מהעודפים.

דוד מזרחי: סיבה שלישית.

דוד מזרחי: יש לנו מקורות מימון שהגיעו בסוף השנה, בין אם מדובר בהחלטות ממשלה – ויושב ראש הוועדה מכיר זאת – שהגיעו בסוף השנה כמו למשל החלטת הממשלה על המיעוטים, קידום האוכלוסייה הבדואית, קידום האוכלוסייה הדרוזית, קידום החברה הערבית, בהיקף מאוד משמעותי.

עמר בר-לב: איפה זה נמצא בסעיפים?

דוד מזרחי: זה מפוזר בין הסעיפים.

דוד מזרחי: אני יכול לתת דוגמאות ספציפיות.

משה גפני: רבותיי, יש עוד שאלות.

משה גפני: אני רוצה להצביע.

אברהם נגוסה: רציתי לומר שהשאלה צריכה להיות לשם מה.

אברהם נגוסה: אני לא חושב שהשאלה צריכה להיות למה עכשיו.

מיקי לוי: לא.

מיקי לוי: אתה טועה.

אברהם נגוסה: אני אומר לך למה.

אברהם נגוסה: אנחנו נמצאים במסגרת של תקציב דו שנתי 2017 ו-2018.

אברהם נגוסה: אפשר לשאול למה, אבל לשאול למה עכשיו, אני חושב שעדיין נמצאים במסגרת של 2018 ולדעתי השאלה לא במקומה.

משה גפני: חבר הכנסת נגוסה, אני רוצה לומר לך, אתה בוועדת הכספים עכשיו, שתדע שתקציב דו שנתי הוא איננו תקציב דו שנתי.

משה גפני: זה לא נכון.

משה גפני: תקציב דו שנתי הוא שתי שנות תקציב.

משה גפני: זה תקציב 2017, תקציב שעומד לעצמו, ותקציב 2018 הוא תקציב שעומד לעצמו.

משה גפני: אנחנו רק מצביעים על זה יחד.

משה גפני: הדיון הזה הוא יחד אבל תקציב 2017, אם רוצים להעביר עודפים ל-2018, צריכים להעביר עודפים כמו בכל שנת תקציב.

משה גפני: האלה שנשאלה כאן על ידי כולנו היא איך אפשר להעביר עודפים במארס בשעה שבעצם היה צריך להעביר אותם מוקדם.

משה גפני: הוא ניסה להסביר.

משה גפני: יכול להיות שההסבר שלו הוא בסדר, אני לא מתווכח על זה, אבל אני לא הבנתי.

מיקי רוזנטל: אני כן הבנתי.

עודד פורר: אני שאלתי שאלה טכנית, מתי ביקש המשרד להעביר.

משה גפני: מתי המשרד ביקש?

דוד מזרחי: אנחנו תלויים בלוחות של אגף התקציבים.

עודד פורר: מתי אתם העברתם לאגף התקציבים את הבקשה לעודפים?

דוד מזרחי: החל מתחילת ינואר ביקשנו להעביר את העודפים בהקדם האפשרי.

דוד מזרחי: כרגע, כשהעודפים לא עוברים, יחידות במשרד משותקות.

עודד פורר: זאת אומרת, חודשיים וחצי מאז ביקשתם מאגף התקציבים עד שזה הגיע לוועדה.

דוד מזרחי: המשמעות היא שמתחילים את שנת הכספים - - -

משה גפני: התשובה ברורה.

משה גפני: אגף התקציבים, למה חיכיתם?

שאול קירשנבאום: הפנייה הועברה בשבוע שעבר.

משה גפני: אנחנו בסוף נצטרך להחליט מי אומר אמת.

משה גפני: אני שואל לאור מה שאמר מר מזרחי.

משה גפני: זה עבר אליכם בתחילת ינואר.

משה גפני: זה מה שהוא אומר.

משה גפני: אני לא יודע, לא הייתי שם.

משה גפני: הוא אומר שהבקשה לגבי העודפים עברה בתחילת ינואר.

משה גפני: זה הגיע אלינו עכשיו, באמצע מארס.

טמיר כהן: זה הגיע השבוע.

משה גפני: למה עיכבתם את זה?

איליה כץ: אגף התקציבים.

איליה כץ: בגדול, כדי להעביר עודפים משנה לשנה צריך להבין מה תמונת המצב של השנה הקודמת.

איליה כץ: כדי להבין מה תמונת המצב של השנה הקודמת, צריך להכין מה שנקרא דוחות כספיים.

איליה כץ: הדוחות הכספיים של המדינה נסגרים באזור החודשים מאי-יוני.

איליה כץ: אלה החודשים בהם החשב הכללי מסיים את עריכת הדוחות הכספיים.

איליה כץ: על מנת לא לפגוע בפעילות המשרדים, החשב הכללי עושה פעילות שנקראת דוחות כספיים ראשונים.

איליה כץ: הפעילות הזאת הסתיימה בפברואר.

משה גפני: הבנתי.

משה גפני: זאת אומרת, מתי שרוצים מביאים.

עודד פורר: זאת אומרת שאין לכם שתי מנות של עודפים.

משה גפני: כשאתם אומרים לנו בסוף השנה שהמחשבים נסגרים ואי אפשר להעביר או כן אפשר להעביר, אנחנו מבינים שמצטרף לזה משפט קוד שאם אנחנו רוצים נעביר ואם אנחנו לא רוצים, לא נעביר.

משה גפני: מי בעד אישור ההודעה?

משה גפני: מי נגד?

משה גפני: בעד – 7

משה גפני: הודעה מספר 20203 נתקבלה.

משה גפני: ההודעה אושרה.

משה גפני: תודה רבה.

משה גפני: לפני שאני עובר לפנייה הבאה, אני רוצה לעבור לסעיף ההתאמות.

משה גפני: שימוש בתקציב התאמות.

איליה כץ: בדיון האחרון שהתקיים בתחילת פברואר, אז זה היה הדיון השני בנושא ועכשיו זה הדיון השלישי בנושא, הצגנו את הבקשה של הממשלה לחלוקת תקציב ההתאמות בגובה של 3.2 מיליארד שקלים.

איליה כץ: תקציב ההתאמות חולק באופן הבא: 1.25 מיליארד שקלים תוספת לקצבת הנכות הכללית.

איליה כץ: 950 מיליון שקלים לטובת מיסוד מסגרות לימודיות נוספות בשעות אחר הצהרים.

איליה כץ: 400 מיליון שקלים לטובת הקדמת מועד תחילת צבירת ותק, תוספת לביטוח לאומי.

איליה כץ: 300 מיליון שקלים לטובת קיצור חופשת הלימודים בעשרה ימים.

איליה כץ: 100 מיליון שקלים לטובת המשך מתן גמלאות לניצולי שואה לאחר פירוק החברה לאיתור והשבת נכסים.

איליה כץ: 100 מיליון שקלים עבור יישום תכנית המשטרה למרחב דוד.

איליה כץ: 100 מיליון שקלים לטובת יישום מודל אבטחה מדלגת בגני ילדים.

איליה כץ: בישיבה האחרונה שהתקיימה ביקשה ועדת הכספים שנעביר בנוסף לפנייה רשמית של הממשלה גם פנייה תקציבית על מנת שהדברים האלה יידונו ביחד.

איליה כץ: לכן באותו שבוע העברנו פנייה תקציבית.

איליה כץ: זו פנייה 7 עד 9 שמונחת בפניכם.

עודד פורר: אם אנחנו מאשרים את הפנייה הזאת, מרגע זה התכניות האלה יכולות לצאת לדרך?

איליה כץ: נכון.

עודד פורר: הן לא תלויות בתקציב 2019.

איליה כץ: נכון.

איליה כץ: הכול בתקציב 2018.

עודד פורר: אדוני, אני מבין מכאן שהפניות האלה ייושמו גם אם תקציב 2019 יאושר במאי או ביוני.

איליה כץ: אין קשר.

עודד פורר: האישור שלנו עכשיו הוא לא תלוי תקציב 2019.

איליה כץ: נכון.

עודד פורר: זאת אומרת שמרגע שאנחנו אישרנו את זה, התכניות האלה יוצאות לדרך וגם אם תקציב 2019 יאושר במאי או ביוני, או ביולי, עדיין כל התכניות הטובות שאנחנו שמים את ידינו עליהן בקואליציה, יוצאות לדרך ומיושמות, כולל בית הספר של החגים כבר באפריל.

איליה כץ: כן.

איליה כץ: עקרונית כן.

איליה כץ: כל הנושאים יצאו לדרך למעט נושאים שדורשים תיקון חקיקה.

עודד פורר: חקיקה, זה ברור.

עודד פורר: חקיקה זה משהו אחר.

משה גפני: מה ששואל חבר הכנסת פורר, וזה חשוב לדעת, שגם נדע לומר את זה לציבור - - -

עודד פורר: כי נאמר לנו אחרת.

משה גפני: לא.

משה גפני: לא יודע מה שנאמר.

משה גפני: בוא נברר כיוון שיש גם פנייה ויש את הנושא עצמו.

משה גפני: בין אם יאושר תקציב 2019 ובין אם לא יאושר תקציב 2019, אם אנחנו נאשר את תקציב ההתאמות, זה יוצא לדרך באופן מיידי להוציא מה שדורש תיקון חקיקה כשצריך לתקן את החקיקה בכל מקרה ולא קשור לנושא אחר.

משה גפני: זאת אומרת, כל הנושאים שנמצאים כאן על סדר יומה של הוועדה בעקבות הבקשה שלכם על אישור תקציב ההתאמות עם הפנייה הנלווית, יכול להתבצע באופן מיידי.

איליה כץ: בשנת 2018.

משה גפני: כפי ששאל חבר הכנסת פורר ואני מצטרף לשאלתו.

משה גפני: התשובה שלך היא חיובית.

איליה כץ: בשנת 2018.

משה גפני: חבל מאוד שחבר הכנסת מוזס לא כאן.

משה גפני: אפשר לומר לו את זה.

מיקי רוזנטל: כל זה, מדובר על שנת 2018.

איליה כץ: שנת 2018.

מיקי רוזנטל: גם אם הממשלה נופלת.

משה גפני: אתה לא מקשיב?

משה גפני: אתה מדבר עם נדב ואתה לא הקשבת.

משה גפני: עודד פורר שאל את השאלה הזאת.

משה גפני: הוא ידע שאתה הולך לשאול אותה.

מיקי רוזנטל: הכסף של הנכים, זה מה שמעניין אותי.

מיקי רוזנטל: הכסף של ניצולי השואה.

משה גפני: אם אנחנו מאשרים את תקציב ההתאמות הזה עם הפנייה הנלווית אליו, עם ההסבר שמופיע כאן, לא קשור לשום דבר אחר אלא אם כן צריך תיקון חקיקה.

מיקי רוזנטל: לגבי הנכים חוקקנו ולגבי ניצולי השואה חוקקנו.

משה גפני: נכון.

משה גפני: כל מה שצריך להיות מחוקק בכל מקרה, זה לא תלוי בתקציב כלשהו, לא 2019 ולא שום דבר אחר.

משה גפני: מה שתלוי בחקיקה, תלוי בחקיקה.

מיקי רוזנטל: מצוין.

מיקי רוזנטל: האופוזיציה תומכת.

משה גפני: עד כאן הכול בסדר.

עודד פורר: קיצור החופשים לא דורש חקיקה.

משה גפני: נכון.

שגית אפיק: לא הכול דורש חקיקה.

מיקי רוזנטל: מה שהיה צריך, כבר חוקקנו.

מיקי רוזנטל: לגבי הנכים וניצולי השואה.

משה גפני: בנושא של תקציב ההתאמות במקורו היה תקציב שמדברים עליו בין משרד האוצר לבין ועדת הכספים.

משה גפני: אני לא יודע אם אתם יודעים, אתם צעירים, בכל אופן זה היה לפני שנתיים-שלוש עת הגיע התקציב הדו שנתי ואמרנו שיהיה תקציב התאמות.

משה גפני: תקציב ההתאמות הוא גם מכשיר של ועדת הכספים על דברים שהתעוררו במהלך השנה.

משה גפני: התעוררו במהלך השנה, ואני אמרתי לכם, בעיות עם הנושא של ניצולי השואה שלצערנו הרב רבים מהם הולכים לעולם הבא.

משה גפני: כל יום שעובר מבחינת הניצולים, הנזק הוא עצום ואנחנו לא עוזרים להם כפי שצריך לעזור.

משה גפני: עלו שתי סוגיות כאשר האחת היא הנושא של השאירים משנת 2011.

משה גפני: היה בג"ץ על 2014.

משה גפני: זאת אומרת, אם נפטר ניצול שואה, שיהיה כסף לשאיר שלו, הגבר או האישה.

משה גפני: הנושא השני הוא ה-BEG, הנושא הזה של מקבלי הרנטות הגרמניות שהם נמצאים בחזית של ניצולי השואה וצריך עבורם כסף עד שממשלת גרמניה תחליט שהיא מחזירה את הכסף הזה.

משה גפני: אני ביקשתי תשובה ואני רוצה לדעת האם יש לכם תשובה לכך.

משה גפני: מדובר על סכום שהוא סכום לא קטן.

משה גפני: אמרתי שלפחות חלק מהכסף.

משה גפני: אני רוצה את זה ב-2018 כי אחרת זה כבר מתחיל להיות לא אקטואלי.

משה גפני: אני מבקש תשובה.

איליה כץ: בתוך הפנייה הזאת של חלוקת רזרבת ההתאמות יש 400 מיליון שקלים לניצולי השואה.

משה גפני: מה שמופיע בתקציב ההתאמות, אני יודע.

משה גפני: אל תדברו על זה מכיוון שזה הנושא של פירוק החברה, שזה מה שקרה עם החברה.

משה גפני: אתם פשוט מפרקים את החברה וזה בסדר ואנחנו תומכים בזה.

משה גפני: דיברתי על משהו אחר לגמרי.

משה גפני: אני רוצה ב-2018 את שני הנושאים האלה, גם את תקציב השאירים משנת 2011 כי אם לא תתנו את זה, בג"ץ יחייב אתכם כי בג"ץ חייב על 2014.

משה גפני: הוא אמר שלא יכולים לעשות אפליה בין ניצולי השואה.

משה גפני: הדבר השני הוא הנושא של ה-BEG.

משה גפני: היה כאן השגריר הגרמני וצריך לתת למקבלי הרנטות כשהם צריכים רופא או צריכים הטבות שממשלת ישראל נותנת לאלה שמקבלים את הקצבה של ניצולי השואה, לתת גם לאלה שמקבלים את הרנטות מגרמניה.

משה גפני: ברגע שממשלת גרמניה תחליט שהיא מחזירה את הכסף, ואנחנו מקווים שהיא תחזיר, ממשלת ישראל תקבל את הכסף הזה בחזרה.

משה גפני: אני רוצה לקבל תשובה על זה.

משה גפני: אל תגיד לי מה שיש כאן.

משה גפני: מה שיש כאן, אנחנו כולנו תומכים.

משה גפני: אתם רק החלטתם מה זה תקציב ההתאמות.

משה גפני: זאת אומרת, אנחנו שקופים בעיניכם.

משה גפני: זה בכלל לא חשוב מה שנגיד.

איליה כץ: בתוך תקציב ההתאמות יש 3.5 מיליארד שקלים - - -

משה גפני: לא מעניין אותי מה שיש בתקציב התאמות.

משה גפני: אתם החלטתם על כך והחלטתם החלטה טובה.

משה גפני: לא דיברתם אתנו לפני כן.

משה גפני: הבאתם לנו נייר.

משה גפני: לא שאלתם האם לא התגלו כאן במהלך השנה בעיות נוספות שצריך להתחשב בהן.

משה גפני: במציאות הזאת בה צריך לתת לניצולי השואה, גם מקבלי ה-BEG, כל חברי הוועדה רוצים בזה, וגם הנושא של השאירים משנת 2011, תגידו שאין לכם מספיק כסף, אז תנו חלק מהכסף אבל תפתרו חלק מהבעיות.

משה גפני: זה לא כסף שלכם.

משה גפני: אתם לא בעלי הבית של המדינה.

משה גפני: עם כל הכבוד, החלטתם.

משה גפני: גם החלטות טובות אתם לא יכולים להחליט לבד.

משה גפני: אמרנו, בסדר, אנחנו לוקחים את זה בחשבון, אבל תוסיפו כסף לניצולי השואה על שני הסעיפים האלה.

משה גפני: אני רוצה תשובה.

משה גפני: תגידו לא.

איליה כץ: אדוני היושב ראש, המחוקק קבע 3.5 מיליארד שקלים תקציב התאמות לשנת 2018.

משה גפני: המחוקק קבע שתדברו אתנו.

איליה כץ: מונחת הצעה לחלוקה של 3.5 מיליארד שקלים.

דוד אמסלם: אולי לא שמת לב, אבל המחוקק כאן ואתה מדבר אתו עכשיו.

איליה כץ: אני מסכים.

עודד פורר: הוא גם קבע שזה יבוא ב-10 בדצמבר 2017.

איליה כץ: אנחנו הגשנו את ההצעה לחלוקת ה-3.5 מיליארד שקלים.

איליה כץ: ההצעה מונחת לפני חברי הוועדה לחלוקת 3.5 מיליארד שקלים.

משה גפני: תעשה לי טובה.

משה גפני: שאול, אתם תתנו כסף לזה?

משה גפני: כן או לא?

שגית אפיק: ל-2018.

שגית אפיק: החל מ-2018.

שאול מרידור: במסגרת סעיף ההתאמות, מה שמונח.

שאול מרידור: זה עוד לא כולל את הסעיף הזה.

משה גפני: לא בתקציב ההתאמות.

משה גפני: עכשיו הולכים לאשר, אחרי כן אנחנו הולכים או לבחירות או לליל הסדר.

משה גפני: תן לי תשובה.

שאול מרידור: אני מתכוון ללכת לליל הסדר בכל מקרה.

משה גפני: תאמין לי, יעלה לכם ביוקר.

משה גפני: מי בעד אישור תקציב ההתאמות?

משה גפני: מי נגד?

משה גפני: בעד – פה אחד

משה גפני: תקציב ההתאמות אושר פה אחד.

מיקי לוי: אני יכול להגיד לך שאם לא תהיה התוספת הזאת שאנחנו באמת הזענו עבורה, אני אעשה צרות.

משה גפני: על הנושא של ה-BEG, של ניצולי השואה.

מיקי לוי: כן.

מיקי לוי: בושה וחרפה למדינה.

מיקי לוי: זה לא הרבה כסף.

משה גפני: הייתה התחייבות בפני שיביאו תוספת של כסף.

משה גפני: אמרו שלא יכולים להביא כל כך הרבה.

משה גפני: אמרתי אפילו חלקית.

מיקי רוזנטל: אדוני, אנחנו יכולים לחכות להעברה הבאה שתבוא.

משה גפני: לא, אנחנו לא נחכה להעברה הבאה.

מיקי לוי: שיביאו חצי.

מיקי לוי: אול יסכמו עם הגרמנים.

משה גפני: אני לא מחכה להעברה הבאה.

משה גפני: יש כאן תקציב של מיליארד ו-200 מיליון שקלים שהם צריכים.

משה גפני: הם לא יקבלו את זה.

משה גפני: אני לא שקוף.

משה גפני: פנייה לצורך חישוב ההתאמות.

משה גפני: אמרנו את זה גם בישיבה הקודמת.

משה גפני: מתברר לי עכשיו שבכלל הנושא של השימוש במזומן הוא מהקדנציה הקודמת.

דוד אמסלם: איך חזרת לזה?

מיקי לוי: ועדת לוקר.

מיקי לוי: אני יכול לומר לך באחריות שאז דודו רותם עליו השלום תקע את זה.

משה גפני: פנייה מספר 7 עד 9.

איליה כץ: הפנייה נועדה להעביר מיליארד ו-850 מיליון שקלים מסעיף הרזרבה הכללית, סעיף 47, לפי החלוקה הבאה: מיליארד ו-250 למימון תשלומים בחינוך, מהם 950 מיליון שקלים עבור צהרונים ועוד 300 מיליון שקלים עבור תקצוב שעות לימוד.

איליה כץ: כפי שהוסבר ברזרבות ההתאמות.

איליה כץ: עוד 400 מיליון שקלים לטובת מימון תשלומים לרשות לניצולי שואה.

איליה כץ: כאשר 100 מיליון שקלים החברה להשבה ועוד 300 מיליון שקלים.

משה גפני: רגע.

משה גפני: אני מנצל שאני לא מרוכז מספיק, כמו תמיד.

משה גפני: ה-300 מיליון שקלים הם לקיצור חופשות לימוד בבתי הספר של החגים.

איליה כץ: נכון.

משה גפני: זאת אומרת, אם אנחנו מאשרים את זה, זה נכנס לתוקף.

איליה כץ: כמו שהסברנו.

איליה כץ: כן.

עודד פורר: אבל מה אישרנו קודם?

עודד פורר: כבר אישרנו קודם את בתי הספר של החגים.

משה גפני: לא.

משה גפני: עכשיו זאת העברה.

משה גפני: אתה שאלת אם נאשר את זה, האם זה יכול להתבצע מיד.

משה גפני: עכשיו זה הביצוע המיידי.

משה גפני: רציתי שתדע ולכן שאלתי אותו שוב.

איליה כץ: 400 מיליון שקלים לטובת תשלומים לניצולי שואה.

איליה כץ: 200 מיליון שקלים לטובת מימון תשלומים למשרד לביטחון פנים, מודל אבטחה בגני ילדים.

איליה כץ: 100 מיליון שקלים אבטחה במרחב דוד.

איליה כץ: יתר הכסף של הפנייה, של רזרבת ההתאמות, מורכב מהתקציב של הנכים שנכון למועד הגשת הפנייה, הנושא הזה עדיין לא עבר בקריאה שנייה ושלישית ולכן הוא יעבור בפנייה נפרדת.

איליה כץ: הגדלת קצבאות הנכים.

משה גפני: נכון.

איליה כץ: זה מיליארד ו-250 מיליון.

איליה כץ: יש עוד 400 מיליון שקלים, זה הנושא שחבר הכנסת פורר ציין.

עודד פורר: תוספת הוותק שגם היא מחכה לקריאה שנייה ושלישית.

איליה כץ: מחכה לקריאה שנייה ושלישית.

עודד פורר: זה בחוק ההסדרים.

איליה כץ: בסך הכול 3.5 מיליארד שקלים.

מיקי רוזנטל: זה אושר בקריאה שנייה ושלישית.

משה גפני: שואל חבר הכנסת מיקי רוזנטל, הרי זה אושר בקריאה שנייה ושלישית, הנושא של הנכים.

מיקי רוזנטל: הצבענו על זה בקריאה שנייה ושלישית.

מיקי רוזנטל: זה היה חוק אליו מוזג החוק שלי.

איליה כץ: קצבאות הנכים משולמות באופן מיידי בהתאם להוראה בחוק.

איליה כץ: ההעברה הזאת, התאריך שלה הוא 6 בפברואר.

איליה כץ: נתבקשנו על ידי הוועדה להגיש אותה באופן מיידי.

מיקי רוזנטל: מתי תביא לנו את ההעברה?

איליה כץ: הנושא של הנכים עבר ב-13 בפברואר.

איליה כץ: שבוע אחרי שהפנייה הזאת עברה.

מיקי רוזנטל: מתי נקבל את זה?

עודד פורר: אמרת שהנכים לא עבר בקריאה שנייה ושלישית.

איליה כץ: עבר ב-13 בפברואר.

שגית אפיק: אז למה לא הבאתם פנייה חדשה שמחליפה את זאת או לחילופין פנייה נוספת שמוסיפה לנכים?

מיקי רוזנטל: אני מבקש שיביאו את הפנייה עכשיו.

מיקי רוזנטל: אני לא רוצה להצביע על זה.

מיקי רוזנטל: אנחנו רוצים להצביע בעד.

מיקי רוזנטל: שיביאו את הפנייה לגבי הנכים עכשיו כי מחר אולי הממשלה תיפול והכסף לנכים לא יהיה.

משה גפני: בוא נברר את הנושא.

משה גפני: עוד לא נכנסתי לעניין ועוד לא הבנתי ממנו.

מיקי רוזנטל: אני אסביר לך.

משה גפני: לא, אל תסביר לי.

משה גפני: אני רוצה שהוא יסביר.

משה גפני: הייתה חקיקה לגבי הנכים.

משה גפני: מתי תהיה הפנייה, השלמת הפנייה?

משה גפני: אמרתם שצריך להמתין לחוק, אבל החוק עבר.

משה גפני: מתי תהיה הפנייה הנוספת?

איליה כץ: אני אנסה להסביר.

איליה כץ: התיקון של הנכים הוא תיקון חקיקה והוא מיושם באופן מיידי.

איליה כץ: אין שום פגיעה והוא מיושם באופן מיידי עם או בלי קשר לפנייה.

משה גפני: היה חוק.

משה גפני: הנכה שצריך לקבל על פי החוק, הוא צריך לקבל תוספת כפי שנקב בחקיקה.

משה גפני: הוא מקבל אותה היום?

איליה כץ: מקבל.

משה גפני: אתה בטוח?

איליה כץ: בהתאם לחוק הוא מקבל.

איליה כץ: בהתאם למועדים שקבועים בחוק הוא מקבל בלי קשר לפנייה.

איליה כץ: אני בטוח.

משה גפני: על מה ההעברה?

משה גפני: זה מה ששואל חבר הכנסת רוזנטל.

מיקי רוזנטל: אני לא מבין.

מיקי רוזנטל: יש כספים שלא צריך עבורם העברה ויש כספים שכן צריך?

מיקי רוזנטל: מה זה שייך?

מיקי רוזנטל: החוק הוא חוק ואתם צריכים להגיד מהיכן אתם מביאים את הכסף.

מיקי רוזנטל: זאת פעם ראשונה שאני שומע שלא צריך סעיף תקציבי.

משה גפני: אני שומע את זה פעם שנייה לפחות.

מיקי רוזנטל: אני ושב חמש שנים בוועדה הזאת ועוד לא שמעתי.

מיקי רוזנטל: כל חוק שעובר, יש לו כסף.

מיקי רוזנטל: מה זה הדבר הזה?

מיקי רוזנטל: מאיפה המצאתם את זה?

מיקי רוזנטל: אתם עושים מאתנו צחוק?

משה גפני: אם משלמים לנכים, זה לא לעשות צחוק.

מיקי רוזנטל: אני רוצה שיהיה סעיף.

משה גפני: איך אתה משלם לנכים כשעדיין את העברה?

משה גפני: אתה יכול לשלם?

איליה כץ: כן.

איליה כץ: אי אסביר.

איליה כץ: ההוראה של חוק ספציפי גוברת על ההוראה של חוק התקציב השנתי והיא חלה מעליה.

איליה כץ: מבחינה נורמטיבית היא חלה מעליה ולכן אם יש הוראה ספציפית לשלם תשלומים לנכים, ההוראה הזאת גוברת.

איליה כץ: ממילא אנחנו בחודש מארס, כלומר, יש תקציב לביטוח לאומי על מנת לעמוד בכל המחויבויות החוקיות שלו גם במהלך החודשים הקרובים.

איליה כץ: לכן, כל עוד אנחנו מעבירים את הפנייה להעברת הכסף לנכים, אין שום סיכוי שיחסר כסף לביטוח לאומי.

משה גפני: אני מכיר את הדבר הזה כבר עשרות שנים.

משה גפני: אפשר לומר שזה לא תקין, בסדר, אבל כך זה מתנהל.

משה גפני: מיקי רוזנטל, אני טורח להסביר לך, אני עושה כל מאמץ.

משה גפני: לא בטוח שאני אצליח אבל לפחות תקשיב לי ולא לרועי פולקמן כי רועי פולקמן מסביר תמיד את האוצר.

משה גפני: אני מפעם לפעם מסביר אותם.

משה גפני: עבר חוק.

משה גפני: אני מתעניין בזה כי אצלי המדד שקובע הוא כשאני יוצא מתפילת שחרית וניגש אלי נכה בשבוע שעבר ואמר לי שאמרתי לו שברגע שיהיה חוק, יקבלו את התוספת אבל הוא לא קיבל אותה.

משה גפני: עכשיו אתה אומר אחרת.

משה גפני: אני אומר לו את זה.

משה גפני: אם יתברר שאתה אומר לא נכון, אני מביא לכאן את הנכה הזה.

משה גפני: אמר איליה שהיות ויש חוק, הם משלמים על פי המועדים הקבועים בחוק את התשלומים הקבועים בחוק והם כבר משלמים.

משה גפני: עדיין לא הגיעה הפנייה.

משה גפני: זה לא בסדר.

משה גפני: הפנייה צריכה להגיע בכל מקרה.

מיקי רוזנטל: תודה על ההסבר שלך.

מיקי רוזנטל: אם החוק גובר, למה צריך פנייה?

שגית אפיק: כי חוק יסודות התקציב הוא במעמד גבוה יותר מחוק רגיל.

שגית אפיק: חוק הנכים קובע שצריך להעביר כסף.

שגית אפיק: כך אני מכירה את החוק.

משה גפני: מתי תגיע הפנייה?

שאול מרידור: אני קצת לא מבין את הדיון ואני אסביר למה.

משה גפני: אתה חושב שאת כל הדיונים בוועדת הכספים אתה יכול ללמוד?

משה גפני: אתה צריך לעבור סדנאות רבות כדי ללמוד את הרמה של ועדת הכספים.

שאול מרידור: חבר הכנסת רוזנטל, אני מסביר.

שאול מרידור: הפנייה הזאת נשלחה לוועדה לפני שהחוק עבר בקריאה שנייה ושלישית.

מיקי רוזנטל: למה היא לא תוקנה אחרי שהחוק עבר?

שגית אפיק: אפשר היה להעביר פנייה חדשה.

שאול מרידור: מה שמוצג כאן זה כל מה שהיה בעת הזאת.

שאול מרידור: דרך אגב, יש כאן עוד 400 מיליון שקלים, אם אני זוכר נכון, של עוד חוק שגם הוא לא עבר והוא עתיד לעבור, כך אני מקווה, ביום רביעי או ביום חמישי הבא וגם הוא יבוא.

משה גפני: איזה?

שאול מרידור: תוספת ותק.

משה גפני: נכון.

שאול מרידור: הדברים האלה לא היו בפנייה.

שאול מרידור: הכסף לתשלום על פי חוק הנכים יגיע כפנייה לוועדה.

שאול מרידור: זאת התחייבות.

שאול מרידור: הוא יגיע בימים או בשבוע-שבועיים הקרובים.

שאול מרידור: אני יודע שזה מאוד חשוב ואני מצטער שאנחנו גם מנהלים את תהליך תקציב המדינה והוא גוזל מאתנו זמן רב.

משה גפני: ההבהרה שלך בסדר.

משה גפני: ההסבר שלך הוא בסדר.

משה גפני: זאת אומרת, גם אם הממשלה נופלת, לדברי משרד האוצר הכסף הזה לא רק שיועבר אלא גם יבוא לוועדה.

משה גפני: זאת אומרת, גם אם יחליטו שעושים בחירות ביוני, בתוך שבוע-שבועיים הפנייה תהיה כאן.

מיקי לוי: זה בסדר.

מיקי רוזנטל: עדיין יש לי כאן לקונה שאני לא מבין אותה.

מיקי רוזנטל: אם החוק מחייב להעביר את הכסף בנקודה זו והוא גובר על ההעברה - - -

משה גפני: שגית אמרה לך.

משה גפני: יש בעיה.

מיקי רוזנטל: אז יש בעיה.

משה גפני: אם לא תהיה פנייה, תהיה בעיה.

משה גפני: לכן אמרתי שהפנייה תהיה כאן.

מיקי רוזנטל: מישהו יכול להחליט שהוא לא מעביר את הפנייה.

משה גפני: אין דבר כזה.

מיקי רוזנטל: על רצונו הטוב של מי אני סומך כאן?

משה גפני: זה לא רצונו הטוב של אף אחד.

מיקי רוזנטל: למה אי אפשר עכשיו לשלוח את הפנייה?

משה גפני: אתה בוועדת הכספים במשך כל החודשים הבאים.

משה גפני: זה לא בסדר, אבל אני אומר לך שצריך לאשר את זה.

משה גפני: אסור לעכב העברות לנכים.

משה גפני: שאול מרידור אמר שהפנייה תגיע בתוך מספר ימים ואני סומך עליו שמה שהוא אומר, הוא אומר אמת ותמיד הוא אומר לא.

משה גפני: מי בעד אישור פניות 2 עד 9?

משה גפני: מי נגד?

משה גפני: בעד – רוב

משה גפני: פניות מספר 2 עד 9 נתקבלו.

משה גפני: הפניות אושרו.

משה גפני: תודה.

משה גפני: אנחנו עוברים לסעיף הבא בסדר היום.